**Eulogio Rodríguez González**, nado en Vilar de Carracedo (Carracedo, A Peroxa) o 14 de setembro de 1916, foi un guerrilleiro antifranquista galego.

Traxectoria
-----------

Fillo de Agustín Rodríguez Incógnito. Instalado en Langreu co seu pai que tiña unha tenda de tecidos e vendía polas aldeas, afiliouse á CNT e formouse en La Felguera. Cando se produciu o golpe de Estado do 18 de xullo de 1936 estaba en Sama, incorporouse á CNT. Combatiu no exército republicano na fronte norte, foi capturado polos franquistas na fronte de Bilbao e internado no campo de Miranda de Ebro. Despois pasou a un batallón de traballo na fronte de Madrid. En liberdade condicional, regresou a Galicia en 1940 onde retomou o oficio de vendedor ambulante de tecidos en Sama e León. Co seu irmán fuxido, Antonio, formaron un grupo guerrilleiro que actuou nos Peares e na Peroxa xunto con Salvador Gil Moure e Clemente Justo Quiroga Vázquez, e do que formaban parte os enlaces Lino Fernández Rodríguez, o seu pai Agustín Rodríguez e Severo Rodríguez Peleteiro. En agosto de 1941 marcharon a Sabadell e desde alí participou na orde de matar a Salvador Gil Moure. Detiveron ao seu pai Agustín e outros colaboradores e enlaces o 13 de febreiro de 1942. Dedicouse ao straperlo e foi detido en Barcelona o 21 de xuño de 1943. Pasou co seu irmán Antonio clandestinamente a Francia no verán de 1944.

Participou na Operación Reconquista de España entrando en España o 4 de outubro de 1944 coa Brigada 21 da 204 División, comandada polo asturiano Gabriel Pérez. Con José Andrés Benito Vindel, Esteban Rueda de la Hera e o seu irmán Antonio adentráronse en España, logo de pasar o Ebro atravesaron o Maestrazgo e presentáronse en Tragacete vía Teruel, nos Montes Universales. Utilizaba o nome de **Ramón Iglesias Iglesias**. Descubertos e perseguidos, foron cercados en Tragacete o 13 de xaneiro de 1945; José Andrés e Esteban foron abatidos e os irmáns Rodríguez lograron fuxir. Foron localizados o día 27 en Cañizares, Antonio foi abatido e Eulogio capturado dous días despois. Entrou na prisión de Cuenca o 30 de xaneiro. Foi xulgado en consejo de guerra o 4 de decembro, xunto con Mariano Muñoz Magro, e condenado a 30 anos por auxilio á rebelión. Foi conducido a Ocaña en xaneiro de 1946, despois trasladado a Alcalá de Henares e finalmente a Burgos. Pasou quince anos na cadea, saíndo en liberdade condicional da Prisión Central de Burgos o 21 de decembro de 1958, e estableceuse en Sabadell. Despois retornou a Carracedo.

Vida persoal
------------

Casou con Carmen Tresguerras en 1966 e foi pai de Agustín Rodríguez Tresguerras.

Notas
-----

1. ↑  *El Pueblo Gallego*, 18-2-1942, p. 5.
2. ↑  *La Región*, 17-2-1942.
3. ↑  *BOE*, 26-1-1959, p. 1498.

Véxase tamén
------------

### Bibliografía

* Cava, Salvador F. (2006). *Los guerrilleros de Levante y Aragón*. Cuenca: Tomebamba.
* El guerrillero desconocido (1945, un maqui en la cárcel de Cuenca).

### Ligazóns externas

* Ficha en Los de la sierra[*Ligazón morta*] *(en francés)*

| * v
* c
* e
Guerrilleiros antifranquistas galegos |
| --- |
| Guerrilleirosantifranquistas | Manuel Agrasar Cajaraville •  Adolfo Allegue Allegue •  Carlos Allegue •  Roberto Alonso Díaz •  Manuel Álvarez Arias •  Manuel Álvarez Silva •  Benigno Andrade García •  Xosé Arias Fernández •  Amador Barcia •  Manuel Bello Parga •  José Blanco Núñez •  Raúl Castro Cao •  José María Castelo Mosquera •  Manuel Castro Rodríguez •  Manuel Castro Tellado •  Xosé Castro Veiga •  Melchor Díaz •  José María Díaz Pan  •  Manuel Díaz Pan  •  Camilo de Dios Fernández •  José Doldán •  Amador Domínguez Pan • Manuel Fernández Soto •  Benigno Fraga Pita •  Manuel Freire García  •  Lisardo Freixo •  Benedicto Fuentes Díaz •  Benjamín García Diéguez •  Juan García Durán •  Manuel García Rodríguez •  José Gómez Gayoso •  Manuel González Fresco •  Abelardo Gutiérrez Alba •  Jesús Iglesias Escourido •  Enrique Líster •  Elías López Armesto •  Arturo López Delgado •  Mario de Langullo •  Francisco Martínez Leira •  Antolín Murias •  José Neira Fernández •  Miguel Nicolás Esperante •  Avelino Otero Montes •  Enriqueta Otero •  Manuel Pena Camino •  José Pedreira de la Iglesia •  Juan Pérez Dopico •  Eduardo Pérez Vega •  Manuel Piñeiro Antón •  Manuel Ponte •  José Luís Quintas Figueroa  •  José Remuiñán Barreiro •  Francisco Rey Balbís •  Avelino Rivas Pombo •  Consuelo Rodríguez López •  Antonio Rodríguez González •  Eulogio Rodríguez González •  Ramón Rodríguez Varela •  José María Saavedra Díaz •  José Santiago Temprano •  Antonio Seoane •  Manuel Simón Campos •  Juan Sorga •  José Temblás Paz •  Luís Trigo Chao •  Antonio Ulloa Regueiro •  Salvador Valcárcel Montenegro •  Jesús Valeiro Gómez •  José Vega Seoane  •  Segundo Vilaboy Martínez |
| **Franquismo** |